rejauldu/bengali-wikipedia huggingface dataset:
প্রিন্স নারুলা হলেন ভারতীয় মডেল এবং টেলিভিশন ব্যক্তিত্ব। তিনি চণ্ডীগড়ে তার পেশাদারি জীবন শুরু করেন। তিনি ২০১৫-২০১৬ সালে বিগ বসের নবম আসরে বিজয়ী হন।  পেশা ২০১৪ সালে তিনি মি. পাঞ্জাব ২০১৪-এ অংশগ্রহণ করেন, যেখানে তিনি দ্বিতীয় রানার-আপ হন। এরপর ২০১৫ সালের জানুয়ারীতে এমটিভি ইন্ডিয়াতে প্রচারিত এমটিভি রোডিসের ১২তম আসরের মাধ্যমে তিনি যুবক-যুবতীদের মাঝে ব্যাপক জনপ্রিয়তা অর্জন করেন, যেখানে তিনি বিজয়ী হন। সেখানে তিনি একটি বাইক এবং ৫ লাখ রুপি জয়লাভ করেন, সেই সাথে ২০১৫ সালের জুনে ২১ জন প্রতিযোগীকে হারিয়ে বিজয়ী হওয়ার ফলে তাকে "আল্টিমেট রোডিস" টাইটেল দেওয়া হয়। এমটিভি রোডিসের ১২তম আসর জয়লাভের পর তিনি এমটিভি ইন্ডিয়াতে প্রচারিত আরেকটি অনুষ্ঠান এমটিভি স্প্লিটসভিলাতে অংশগ্রহণ করেন, সেখানেও তিনি বিজয়ী হন। সেখানে তিনি আনুকির সাথে জুটি হয়ে জয়লাভ করেন। অনুষ্ঠানটির বিজয়ী হওয়ার ফলে তাকে "আল্টিমেট কিং" টাইটেল দেওয়া হয়। ২০১৫ সালের অক্টোবরে তিনি বিগ বস ৯-এ অংশগ্রহণ করেন।  ২০১৬ সালের ২৩শে জানুয়ারী দর্শকের ভোটে তিনি বিগ বস ৯-এর বিজয়ী নির্বাচিত হন এবং ৩৫ লাখ রুপি জয়লাভ করেন।  টেলিভিশন অনুষ্ঠান  সাল অনুষ্ঠান চ্যানেল পরিণাম ২০১৪ মি. পাঞ্জাব ২০১৪ পিটিসি পাঞ্জাবি দ্বিতীয় রানার-আপBalraj Singh was declared 1st Runners Up while Ramanjeet Singh and ২০১৫ এমটিভি রোডিস এক্স২ এমটিভি ইন্ডিয়া  এমটিভি স্প্লিটসভিলা ৮ এমটিভি ইন্ডিয়া  বিগ বস ৯ কালারস ২০১৬ বক্স ক্রিকেট লিগ ২ কালারস চণ্ডীগড় কাবসের খেলোয়াড় হিসেবে কমেডি নাইটস বাঁচাও স্বয়ং এমটিভি রোডিস এক্স৪ এমটিভি ইন্ডিয়া দলনেতা  নাটক   অপ্রকাশিত নাটককে নির্দেশ করে  সাল নাটকের নাম চরিত্র ২০১৬বাধো বাহু লাকি  ২০১৬সোডিস   ২০১৬-বর্তমানপেয়ার তুনে কেয়া কিয়া উপস্থাপক |}  তথ্যসূত্র  বহিঃসংযোগ   ইন্সটাগ্রামে প্রিন্স নারুলা  ফেসবুকে প্রিন্স নারুলা  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:ভারতীয় পুরুষ মডেল বিষয়শ্রেণী:এমটিভি রোডিসের প্রতিযোগী বিষয়শ্রেণী:চণ্ডীগড়ের অভিনেতা
সমীর চক্রবর্তী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় তালডাংরা বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2016List of sitting members of West Bengal Legislative Assembly (MLAs)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাঁকুড়া জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
মাহমূদ খাঁ ছিলেন শপ্তদশ খ্রীষ্টীয় শতকের একজন বাঙ্গালী অভিজাত যিনি বারো-ভুঁইয়াদের সাথে যুক্ত ছিলেন যা বাংলায় মোগল শাসনকে মোকাবেলা করেছিল। তিনি ছিলেন বারো-ভুঁইয়াদের পহেলা সরদার ঈশা খাঁর অন্যতম ছেলে।   জীবনী  মাহমূদ খাঁ বাংলার ভাটি অঞ্চলের সরাইলের দেওয়ান বংশ নামে পরিচিত এক সম্ভ্রান্ত বাঙ্গালী সুন্নি মুসলিম জমিদার খান্দানে পয়দা হন। খান্দানটি বাংলার সাবেক সুলতানদের দেওয়ান হিসেবে চাকরী করতেন। তার বাবা, ঈশা খাঁ ছিলেন বারো-ভুঁইয়াদের পহেলা সরদার যা শাহী বাংলার পতনের ফলে উদ্ভূত হয়েছিল এবং মোগল শাসনকে মোকাবেলা করেছিল। তার মা সৈয়দা ফাতেমা বিবি ছিলেন সোনারগাঁয়ের হানাফী আলেম ইব্রাহিম দানিশমন্দের কন্যা।  ১৫৯৯ খ্রীষ্টাব্দে তার বাবার ইন্তেকালের বাদে, মাহমূদ তার বড় ভাই মূসা খাঁর কাছে তাবেদারীর ওয়াদা দেন এবং ডাকছড়ার যুদ্ধে তার সাথে অংশগ্রহণ করেন যেখানে তারা মোগলদের কাছে পরাজিত হয় এবং পালিয়ে যায়। মোগল সুবাহদার ইসলাম খাঁর রাজধানী জাহাঙ্গীর নগরের অদূরে কাটরাবো (বা কাটরাপুর) থেকে কিছুক্ষণ বাদেই তারা মোগলদেরকে আবার মোকাবেলা করে। মাহমূদ খাঁ ও তার ফৌজ ডেমরা খালের চারপাশে অবস্থান নেয়। ডেমরায় মাহমূদের বিরুদ্ধে শেখ রোকনের নেতৃত্বে একটি ফৌজ পাঠানো হয় যেখানে সংঘর্ষ হয়। এক দশকেরও বেশি সময় ধরে মোগলদের প্রতিরোধ করা সত্ত্বেও, মাহমূদ শেষ পর্যন্ত তাদের কাছে আত্মসমর্পণ করেন  তার পরিবারের অনেক সদস্যের সাথে।  মোগলরা তার আত্মসমর্পণ অনুমোদন করে এবং বাদে বোকাইনগরের খাজা উসমানের বিরুদ্ধে মোগল অভিযানে তাকে মদদের আরজি জানায়। মাহমূদ খাঁ আরজি মেনে নেন এবং শেখ কামালের সাথে তার ফৌজ বোকাইনগরে নিয়ে যান। হাসনপুর যাওয়ার পথে কিছু মোগল কর্মচারীদের মধ্যে অসন্তোষ দেখা দেয় যা শেখ কামাল, মীরক জলাইর এবং মাহমূদ খাঁ কর্তৃক লিখিত চিঠিতে বাংলার মোগল সুবাহদার ইসলাম খাঁর কাছে ফিরে আসেন। যাইহোক, মাহমূদ খাঁ বারো-ভুঁইয়াদের সমর্থক তখনও ছিলেন এবং বানিয়াচঙ্গের আনওয়ার খাঁর সাথে চিঠিতে আলাপ রাখতেন, যেখানে অনেক ষড়যন্ত্র যেমন খাজা উসমানের ফৌজের সাথে মিত্র হয়ে বোকাইনগরে এসে মাহমূদ মোগলদের উপর অতর্কিত হামলা করার নসীহৎ দিয়েছিলেন এবং জাহাঙ্গীর নগরে অগ্রসর হওয়ার সময় আনওয়ার খাঁ মূসা খাঁকে আজাদ করবেন। পরবর্তীকালে, মাহমূদ খাঁ খাজা উসমানকে মোগলদের বিরুদ্ধে আনওয়ার খাঁর ষড়যন্ত্র সম্পর্কে অবহিত করে একটি চিঠি পাঠান। ষড়যন্ত্রটি পরে মোগলদের জানা যায়, এবং সুবাহদার ইসলাম খাঁ মিত্র জমিদারদের কারারুদ্ধ করার আহ্বান জানান এবং বিশেষ করে মাহমূদ খাঁ ও বাহাদুর গাজীকে মৃত্যুদণ্ড দেন। ইসলাম খাঁর  চিঠি প্রাপ্তির বাদে, মাহমূদ খাঁ ও বাহাদুর গাজীর সাথে কী করবেন শেখ কামাল সে বিষয়ে শেখ আব্দুল ওয়াহেদের সাথে আলোচনা করেন এবং শেষে তাদের বন্দী করে ইসলাম খাঁর কাছে পাঠানোর সিদ্ধান্ত নেন, যিনি সেই সময়ে টোকে ছিলেন। পরিকল্পনা কামিয়াব হয় এবং মাহমূদ খাঁকে টোকে ইসলাম খাঁর নজরদারীতে বন্দী করা হয়, তবে তিনি তাকে বাঁচতে দেন।    আরও দেখুন    বাংলাদেশের ইতিহাস   তথ্যসূত্র   বিষয়শ্রেণী:সুন্নি মুসলিম বিষয়শ্রেণী:বাঙালি মুসলিম বিষয়শ্রেণী:১৭শ শতাব্দীর বাঙালি বিষয়শ্রেণী:১৭শ শতাব্দীতে মৃত্যু
কার্ল গুস্তাফ ভার্নার ভন হাইডেনস্টাম (৬ জুলাই ১৮৫৯ - ২০ মে ১৯৪০) হলেন একজন সুইডিশ কবি ও ঔপন্যাসিক। তিনি ১৯১৬ সালে সাহিত্যে নোবেল পুরস্কার পান। Stork, Charles Wharton (1916). "Verner von Heidenstam," The Nation, Vol. CIII, No. 2683, p. 509. তিনি ১৯১২ সাল থেকে সুইডিশ একাডেমির সদস্য ছিলেন। Warme, Lars G. (1996). A History of Swedish Literature. University of Nebraska Press, p. 276. তার কবিতা এবং গদ্য কাজ জীবনের একটি মহান আনন্দে ভরা, কখনও কখনও সুইডিশ ইতিহাস, প্রাকৃতিক দৃশ্যাবলীর প্রতি ভালবাসায় আচ্ছন্ন।    তথ্যসূত্র   বিষয়শ্রেণী:১৮৫৯-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:সুয়েডীয় অ্যাকাডেমির সদস্য বিষয়শ্রেণী:নোবেল বিজয়ী সাহিত্যিক বিষয়শ্রেণী:সুয়েডীয় ভাষার কবি বিষয়শ্রেণী:সুয়েডীয় আভিজাত ব্যক্তি বিষয়শ্রেণী:সুয়েডীয় নোবেল বিজয়ী
ফয়েজ আহমদ তৈয়্যব একজন বাংলাদেশি লেখক, কলাম লেখক, প্রযুক্তি স্থপতি এবং বর্তমানে প্রতিমন্ত্রীর মর্যাদায় প্রধান উপদেষ্টার বিশেষ সহকারীর দায়িত্ব পালন করছেন। বর্তমানে তিনি ডাক, টেলিযোগাযোগ ও তথ্যপ্রযুক্তি মন্ত্রণালয়-এর দায়িত্বে রয়েছেন।  প্রারম্ভিক জীবন তৈয়্যব ১৯৮২ সালে কুমিল্লা জেলার লাকসাম উপজেলার খিলা ইউনিয়নের বান্দুয়াইন গ্রামে জন্মগ্রহণ করেন। ১৯৯৭ সালে তিনি আইডিয়াল স্কুল অ্যান্ড কলেজ থেকে মাধ্যমিক এবং ১৯৯৯ সালে ঢাকা কলেজ থেকে উচ্চমাধ্যমিক শিক্ষা সম্পন্ন করেন। এরপর তিনি বাংলাদেশ প্রকৌশল বিশ্ববিদ্যালয় থেকে ২০০৫ সালে ইলেকট্রিক্যাল ও ইলেকট্রনিক্স প্রকৌশলে স্নাতক ডিগ্রি অর্জন করেন। ২০০৭ সালে ঢাকা বিশ্ববিদ্যালয় থেকে এমবিএ সম্পন্ন করেন।  পেশাজীবন তিনি বিভিন্ন পদে এবং ভিন্ন ভিন্ন দায়িত্বে কাজ করেছেন। ৫ মার্চ ২০২৫ তারিখে প্রধান উপদেষ্টার বিশেষ সহকারী হিসেবে কাজ শুরুর আগে, তিনি তথ্য ও যোগাযোগ প্রযুক্তি বিভাগ-এর সমন্বয় ও সংস্কার শাখায় নীতিগত উপদেষ্টা হিসেবে দায়িত্ব পালন করেন। তিনি একজন লেখক ও কলাম লেখক এবং বর্তমানে তিনি ভোডাফোনজিগো-তে লিড টেকনোলজি আর্কিটেক্ট হিসেবে কাজ করছেন। তিনি একজন ব্লগার।  তথ্যসূত্র  বহিঃসংযোগ    Category:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুহাম্মদ ইউনূসের অন্তর্বর্তীকালীন সরকার
ডাভ হ'ল মার্কিন ব্যক্তিগত যত্নের মার্কা বা ব্র্যান্ড যা ইউনিলিভারের মালিকানাধীন। ডাভ পণ্য আর্জেন্টিনা, অস্ট্রেলিয়া, ব্রাজিল, কানাডা, চীন, মিশর, জার্মানি, ভারত, ইন্দোনেশিয়া, ইস্রায়েল, আয়ারল্যান্ড, জাপান, মেক্সিকো, নেদারল্যান্ডস, পাকিস্তান, ফিলিপাইন, পোল্যান্ড, দক্ষিণ আফ্রিকা, দক্ষিণ কোরিয়া, থাইল্যান্ড, তুরস্ক এবং মার্কিন যুক্তরাষ্ট্রে উৎপাদিত হয়।  পণ্যগুলি ১৫০ টিরও বেশি দেশে বিক্রি হয় এবং মহিলা, পুরুষ এবং শিশুদের জন্য উপস্থাপন করা হয়।  ডাভের লোগোটি ব্র্যান্ডের কলাম্বিডি পাখির একটি সিলুয়েট প্রোফাইল। ভিনসেন্ট ল্যামবার্তিকে ১৯৫০-এর দশকে ডাভের উৎপাদন সম্পর্কিত মূল পেটেন্টস দেওয়া হয়েছিল, যখন তিনি লিভার ব্রাদার্সে কাজ করতেন।    পণ্য লাইন  পণ্যগুলির মধ্যে রয়েছে: দুর্গন্ধনাশক, শরীর ধোয়া, সৌন্দর্য বার, লোশন/আর্দ্রতাদায়ক, চুলের যত্ন বা মুখের যত্নে ব্যবহৃত পণ্য। ডাভ প্রথমদিকে মূলত সিন্থেটিক সার্ফ্যাক্ট্যান্টস, উদ্ভিজ্জ তেল (যেমন পাম কার্নেল) এবং পশুর চর্বির লবণ থেকে তৈরি হয়। কিছু দেশে ডাভ চর্বি থেকে তৈরী হয় তাই একে নিরামিষবাদী বলা যায় না, উদ্ভিজ্জ তেল ভিত্তিক সাবানের মত ।   ইউনিলিভার ২০১০ সালের জানুয়ারিতে "ডাভ মেন + কেয়ার" হিসাবে পুরুষের প্রসাধনী চালু করে।    গ্যালারী      তথ্যসূত্র্   বিষয়শ্রেণী:সাবানের মার্কা বিষয়শ্রেণী:ইউনিলিভার মার্কা বিষয়শ্রেণী:১৯৫৭-এ প্রবর্তিত পণ্য বিষয়শ্রেণী:ব্যক্তিগত যত্নের মার্কা
পাবনা চিনি কল লিমিটেড বাংলাদেশের পাবনা জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।পাবনা চিনিকল সিবিএ।   অবস্থান  বাংলাদেশের উত্তর-পশ্চিমাঞ্চলের রাজশাহী বিভাগের পাবনা জেলার পাবনা-রাজশাহী মহাসড়কের ঈশ্বরদীর দাশুড়িয়া ইউনিয়নের পাকুড়িয়া মৌজার কালিকাপুরে এই শিল্প কমপ্লেক্সটি অবস্থিত।আর্থিক সংকটে পাবনা চিনিকল।   ইতিহাস  ১৯৯২ সালের ২৭ ডিসেম্বর ঈশ্বরদী উপজেলার দাশুড়িয়া ইউনিয়নের পাকুড়িয়া মৌজায় ৬০ একর জমির উপর পাবনা চিনিকল সরকারী উদ্যোগে প্রতিষ্ঠিত হয়। ১৯৯৪-৯৫ অর্থবছরে তৎকালীন সরকার মিলটি আনুষ্ঠানিক উদ্বোধন করেন। ১৯৯৭-৯৮ অর্থবছরে আখ মাড়াই মৌসুমে কারখানায় পরীক্ষামূলক উৎপাদন শুরু হয়। কারখানাটি বাণিজ্যিকভাবে চিনি উৎপাদন শুরু করে ১৯৯৮-৯৯ অর্থবছরে।   অবকাঠামো  এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।   উৎপাদন ক্ষমতা  thumb|পাবনা চিনি কল লিমিটেডের একটি ট্রাক এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।বাংলাদেশ চিনি ও খাদ্য শিল্প করপোরেশন-এর প্রদত্ত তথ্য।   উৎপাদিত পণ্য  চিনি এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।   আরও দেখুন   বাংলাদেশ চিনি ও খাদ্য শিল্প করপোরেশন  বাংলাদেশের চিনি কলের তালিকা   তথ্যসূত্র    বহিঃসংযোগ   পাবনা চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।   বাংলাদেশের চিনি কলগুলোর নাম ও যোগাযোগের ঠিকানা।  বিষয়শ্রেণী:১৯৯২-এ প্রতিষ্ঠিত বিষয়শ্রেণী:বাংলাদেশের চিনিকল বিষয়শ্রেণী:পাবনা জেলা বিষয়শ্রেণী:ঈশ্বরদী উপজেলা
সিধলা ইউনিয়ন বাংলাদেশের ময়মনসিংহ জেলার গৌরীপুর উপজেলার অন্তর্গত একটি ইউনিয়ন। গৌরীপুর শহর থেকে প্রায় আট কিলোমিটার উত্তরে মনাটি বাজারের প্রাণকেন্দ্রে এটি অবস্থিত। অর্থনৈতিক এবং প্রাতিষ্ঠানিক দিক দিয়ে উক্ত ইউনিয়ন পরিষদের সুনাম এখনো অক্ষুণ্ণ রয়েছে।   জনপ্রতিনিধি  বর্তমান চেয়ারম্যান-জয়নুল আবেদিন যিনি ১০নং সিধলা ইউনিয়ন আওয়ামী লীগের সভাপতির দায়িত্ব পালন করছেন।    দর্শনীয় স্থান left|thumb|হামিদপুর বাজারে সাপার নদী সিধলা ইউনিয়নে রয়েছে বিশাল খাস জমির সিধলা বিল। এই বিল থেকেই উৎপত্তি লাভ করেছে সাপার নদী।    আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:গৌরীপুর উপজেলার ইউনিয়ন বিষয়শ্রেণী:ময়মনসিংহ জেলার ইউনিয়ন বিষয়শ্রেণী:ময়মনসিংহ বিভাগের ইউনিয়ন
পদ্ধতিগত ধর্মতত্ত্ব বা সিস্টেম্যাটিক্স হল খ্রিস্টান ধর্মতত্ত্বের একটি নিয়মানুবর্তিক সিলসিলা যা খ্রিস্টান বিশ্বাস সংক্রান্ত মতবাদগুলির একটি সুশৃঙ্খল, যুক্তিযুক্ত এবং সুসঙ্গত বিবরণ তৈরি করে। এতে নির্দিষ্ট বিষয় সম্পর্কে বাইবেল কী শিক্ষা দেয় বা ঈশ্বর ও তাঁর মহাবিশ্ব সম্পর্কে কী কী সত্য এসব বিষয়াবলি আলোচনা করা হয়৷  এটি বাইবেলের শৃঙ্খলা, গির্জার ইতিহাস, সেইসাথে বাইবেলীয় এবং ইতিহাসগত ধর্মতত্ত্বের উপর ভিত্তি করেও প্রতিষ্ঠিত হয়। পদ্ধতিগত ধর্মতত্ত্ব তার পদ্ধতিগত কাজগুলিকে অন্যান্য শাখার সাথে ভাগ করে যেমন গঠনমূলক ধর্মতত্ত্ব, অ-যুক্তিগত ধর্মতত্ত্ব, নীতিশাস্ত্র, কৈফিয়তবিদ্যা, এবং ধর্মদর্শন।   আরো দেখুন      তথ্যসূত্র    উৎসাবলি    বিষয়শ্রেণী:খ্রিস্টান পরিভাষা বিষয়শ্রেণী:খ্রিস্টান ধর্মতত্ত্ব বিষয়শ্রেণী:নিয়মতান্ত্রিক ধর্মতত্ত্ব
আহমদ রমাদান আব্দু মুহাম্মদ (; জন্ম: ২৩ মার্চ ১৯৯৭; আহমদ রমাদান নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলির হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৫ সালে, রমাদান মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছেন।  প্রারম্ভিক জীবন আহমদ রমাদান আব্দু মুহাম্মদ ১৯৯৭ সালের ২৩শে মার্চ তারিখে মিশরে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রমাদান মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৫ সালে তিনি মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।  তথ্যসূত্র  বহিঃসংযোগ               বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের অনূর্ধ্ব-২০ আন্তর্জাতিক ফুটবলার বিষয়শ্রেণী:মিশরের অনূর্ধ্ব-২৩ আন্তর্জাতিক ফুটবলার বিষয়শ্রেণী:মিশরের অলিম্পিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:ফুটবল উইঙ্গার বিষয়শ্রেণী:ওয়াদি দিজলা স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার
উমাইর খান (জন্ম ৩১ জুলাই ১৯৮৫) একজন পাকিস্তানি ক্রিকেটার যিনি ইউনাইটেড ব্যাংক লিমিটেডের হয়ে প্রতিনিধিত্ব করেন। ২০০৭ সাল থেকে ১০০ টিরও বেশি প্রথম-শ্রেণীর ক্রিকেট ম্যাচ খেলেছেন।   তথ্যসূত্র    বহিঃসংযোগ     বিষয়শ্রেণী:ফেডারেল এরিয়াজের ক্রিকেটার বিষয়শ্রেণী:ইসলামাবাদের ক্রিকেটার বিষয়শ্রেণী:খাইবার পাখতুনখোয়া থেকে আগত ক্রিকেটার বিষয়শ্রেণী:ইউনাইটেড ব্যাংক লিমিটেডের ক্রিকেটার বিষয়শ্রেণী:পাকিস্তান টেলিভিশনের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:কোহাট জেলার ব্যক্তি
বিউটি অ্যান্ড দ্য বিস্ট একটি প্রচলিত ফরাসি রূপকথা।  বিউটি অ্যান্ড দ্য বিস্ট দিয়ে আরও বুঝানো হয় চলচ্চিত্র  বিউটি অ্যান্ড দ্য বিস্ট - ১৯৪৬ সালের জঁ কক্টিউ পরিচালিত ফরাসি চলচ্চিত্র।  বিউটি অ্যান্ড দ্য বিস্ট - ১৯৯১ সালের ডিজনির অ্যানিমেশন চলচ্চিত্র।  বিউটি অ্যান্ড দ্য বিস্ট - ২০১৪ সালের ক্রিস্টফ গান্স পরিচালিত ফ্রাঙ্ক-জার্মান চলচ্চিত্র।  বিউটি অ্যান্ড দ্য বিস্ট'' - ২০১৭ সালের বিল কনডন পরিচালিত ডিজনির পূর্ণদৈর্ঘ্য চলচ্চিত্র।
পূর্ব্বাশা বাংলা সাহিত্যে উল্লেখযোগ্য একটি সাময়িক পত্র। কুমিল্লার কয়েকজন উদ্যোগী শিক্ষিত যুবকের সাহিত্য অনুপ্রেরণা থেকেই জন্ম নেয় এই পত্রিকা। পূর্ব্বাশা এই নামটি গ্রহণ করা হয়েছিল ঋগ্বেদ-এর একটি সূক্ত থেকে। পূর্ব্বাশা শব্দের অর্থ পূর্ব দিক। ১৯৩২ থেকে ১৯৭৭ খ্রিষ্টাব্দ পর্যন্ত এই পত্রিকা চালু ছিল। ১৯৩২ থেকে ১৯৬৮ পর্যন্ত পূর্ব্বাশা-র সম্পাদনা করতেন সঞ্জয় ভট্টাচার্য। এর সম্পাদক হিসাবে অত্যন্ত পরিচিত ছিলেন সঞ্জয় ভট্টাচার্য‌। সঞ্জয় ভট্টাচার্য নিজেও ছিলেন সে সময়ের উল্লেখযোগ্য কবি।  প্রসঙ্গত উল্লেখ্য যে কথাকার অমলেন্দু চক্রবর্তী ছিলেন তাঁর আত্মীয়। কিছু দিন প্রকাশের বিঘ্ন ছাড়া পুরো সময় কাল জুড়ে এই পত্রিকা বাঙালির মনন-চর্চার রসদ জুগিয়েছে। বংলা সংস্কৃতি জগতের বহু মানুষ এর সঙ্গে জড়িয়ে ছিলেন লেখার সূত্রে। বাংলা আধুনিক সাহিত্যে এই পত্রিকার অবদান তাৎপর্যপূর্ণ।   তার জন্ম কুমিল্লা জেলার  শ্যামগ্রাম। তৎকালীন  সময়ে এই গ্রাম টি ব্রাহ্মণ বাড়িয়া মহকুমায় অবস্থিত  পটভূমি  কবি সঞ্জয় ভট্টাচার্য ১৯৩০ এর দশকে তার জন্মস্থান কুমিল্লা থেকে এই পত্রিকা প্রকাশ করতেন। পরে বুদ্ধদেব বসুর অনুরোধে এর প্রকাশস্থান পরিবর্তন করে কলকাতা থেকে প্রকাশ শুরু করেন। রবীন্দ্রনাথ ঠাকুরসহ বিখ্যাত কবিদের লেখা এই পত্রিকায় প্রকাশ করা হত।  পূর্ব্বাশা পত্রিকা শুধুই পত্রিকা প্রকাশ করে থেমে থাকেনি। প্রকাশানা সংস্থা তৈরি করে নূতন লেখকদের লেখা প্রকাশের উদ্যোগ নিয়েছিল। সৈয়দ ওয়ালীউল্লাহ-র  নয়নচারা গল্পগ্রন্থটি প্রকাশ করে। বিভিন্ন লেখকদের বিশ্বের দরবারে যথাযথ পরিচিত করার জন্য তাঁদের রচনা ইংরেজিতে অনুবাদ করে প্রকাশের উদ্যোগ নেয়।   পত্রিকা  প্রথম থেকেই পত্রিকাটি বিশেষ ভাবে পাঠকের কাছে জনপ্রিয়তা অর্জন করে। সমকালীন উল্লেখযোগ্য লেখক এই পত্রিকার লিখতেন। এই পত্রিকায়  ধারাবাহিকভাবে প্রকাশিত হয়েছে মানিক বন্দ্যপাধ্যায়ের পদ্মানদীর মাঝি, অচিন্ত্যকুমার  সেনগুপ্ত -র কল্লোল যুগ, অমিয়ভূষণ মজুমদারের গড় শ্রীখণ্ড প্রভৃতি।   পত্রিকার অনেকগুলি বিষেশ সংখ্যা অত্যন্ত গুরুত্বপূর্ণ। তার মধ্যে উল্লেখযোগ্য রবীন্দ্র-স্মৃতি সংখ্যা। রবীন্দ্রনাথের মৃত্যুর  অব্যবহিত পরেই ১৩৪৮ বঙ্গাব্দের আশ্বিন মাসে এই সংখ্যাটি প্রকাশিত হয়। পত্রিকার এই সংখ্যা অসম্ভব জনপ্রিয়তা লাভ করে। এই সংখ্যায় মান ছিল অত্যন্ত উচ্চ। এই সংখ্যার লেখক তালিকা ও প্রবন্ধ শিরোনাম নিম্নরূপ  প্রবন্ধ নাম - লেখক (সূচিপত্র অনুযায়ী)'পূর্ব্বাশা রবীন্দ্র স্মৃতি' সংখ্যা, আশ্বিন ১৩৪৮ বঙ্গাব্দ, সূচিপত্র   ১। রবীন্দ্র-স্মৃতি :  প্রমথ চৌধুরী  ২। রবীন্দ্র-সৃষ্টি : ধূর্জটিপ্রসাদ মুখোপাধ্যায়  ৩। রবীন্দ্র সঙ্গীতের ভূমিকা: অজয় ভট্টাচার্য্য  ৪। নৈর্ব্যক্তিক রবীন্দ্রনাথ:   নীলিমা দেবী  ৫। প্রেম ও শান্তি : ডক্টর মহেন্দ্র সরকার  ৬। রবীন্দ্রনাথের গদ্য কবিতার ছন্দ : প্রবোধ চন্দ্র সেন  ৭। বিজ্ঞানী রবীন্দ্রনাথ : ডক্টর প্রভু গুহঠাকুরতা   ৮। রবীন্দ্রনাথের রাজনীতি :শচীন সেন  ৯। রবীন্দ্রনাথের অপরাধ: লীলাময় রায়  ১০। রবীন্দ্রনাথের ছোট গল্প : প্রেমেন্দ্র মিত্র  ১১। রবীন্দ্রকাব্যের কবি পুরুষ: মোহিতলাল মজুমদার  ১২। শেষ অধ্যায় : ডক্টর নীহার রায়  ১৩। রবীন্দ্রনাথ : হুমায়ুন কবির  ১৪। রবীন্দ্রনাথ : অচিন্ত্য কুমার সেনগুপ্ত  ১৫। রবীন্দ্রনাথ : জীবনানন্দ দাশ  ১৬। 'নির্ঝরের স্বপ্নভঙ্গ':  সঞ্জয় ভট্টাচার্য্য  ১৭। অপ্রকাশিত চিঠি (রবীন্দ্রনাথের)  ১৮। একটি অপ্রকাশিত কবিতা (রবীন্দ্রনাথের)  যদিও সূচিপত্রের সঙ্গে পত্রিকার মূল প্রবন্ধের শিরোনামের কিছু তফাৎ চোখে পড়ে।  তথ্যসূত্র  বিষয়শ্রেণী:বাংলা সাহিত্য পত্রিকা
100px স্বামী বিবেকানন্দ ছিলেন একজন হিন্দু সন্ন্যাসী, দার্শনিক, লেখক, সংগীতজ্ঞ এবং ১৯শ-শতাব্দীর ভারতীয় অতীন্দ্রি়বাদী রামকৃষ্ণ পরমহংসের প্রধান শিষ্য। তিনি মার্কিন যুক্তরাষ্ট্র ও ইউরোপে হিন্দুধর্ম তথা ভারতীয় বেদান্ত ও যোগ দর্শনের প্রচারে প্রধান ভূমিকা গ্রহণ করেছিলেন। অনেকে ১৯শ শতাব্দীর শেষার্ধে বিভিন্ন ধর্মমতগুলির মধ্যে পারস্পরিক সুসম্পর্ক স্থাপন এবং সেই সঙ্গে হিন্দুধর্মকে বিশ্বের অন্যতম প্রধান ধর্ম হিসেবে প্রচার করার কৃতিত্ব বিবেকানন্দকে দিয়ে থাকেন। ভারতে হিন্দু পুনর্জাগরণের তিনি ছিলেন অন্যতম পুরোধা ব্যক্তিত্ব। ব্রিটিশ ভারতে তিনি ভারতীয় জাতীয়তাবাদের ধারণা প্রবর্তন করেন। বিবেকানন্দ রামকৃষ্ণ মঠ ও রামকৃষ্ণ মিশন প্রতিষ্ঠা করেন। তার সবচেয়ে বিখ্যাত বক্তৃতাটি হল, "আমেরিকার ভাই ও বোনেরা ...," ১৮৯৩ সালে মার্কিন যুক্তরাষ্ট্রের শিকাগোয় বিশ্ব ধর্ম মহাসভায় প্রদত্ত চিকাগো বক্তৃতা, যার মাধ্যমেই তিনি পাশ্চাত্য সমাজে প্রথম হিন্দুধর্ম প্রচার করেন। তার গুরু রামকৃষ্ণ দেবের কাছ থেকে তিনি শেখেন, সকল জীবই ঈশ্বরের প্রতিভূ; তাই মানুষের সেবা করলেই ঈশ্বরের সেবা করা হয়। তিনি মার্কিন যুক্তরাষ্ট্রে ১৮৯৩ সালের বিশ্ব ধর্ম মহাসভায় ভারত ও হিন্দুধর্মের প্রতিনিধিত্ব করেন। (বাকি অংশ পড়ুন...)
সেলিমা খাতুন (বিবি) হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় ডেবরা বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2016List of sitting members of West Bengal Legislative Assembly (MLAs)  তথ্যসূত্র  বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:ভারতীয় বিদ্যালয়ের শিক্ষক বিষয়শ্রেণী:বিদ্যাসাগর বিশ্ববিদ্যালয়ের প্রাক্তন শিক্ষার্থী
আবদুল হক একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ছিলেন।   কর্মজীবন  আবদুল হক বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১৪ নভেম্বর ২০০২ সাল থেকে ২৫ জানুয়ারি ২০০৪ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশের সাবেক সচিব
thumb|upright|270px|চাইনিজ অ্যাঞ্জেলিকা দিয়ে হাঁস ভাজা হাঁসের মাংস,  চীনা রন্ধনপ্রণালীতে বিশেষভাবে প্রাধান্য পায়। চীনা রন্ধনপ্রণালীতে  এটি পিকিং হাঁস, যা পেকিন হাঁস থেকে তৈরি করা হয়। হাঁসের মাংস সাধারণত ময়দা ও জল দিয়ে তৈরি ছোট স্প্রিং প্যানকেক বা গুয়া বাও নামে পরিচিত নরম, উত্থিত বান দিয়ে মোড়ানো স্কেলিয়ন, শসা ও হোসিন সস দিয়ে খাওয়া হয়।  হাঁসের মাংসও ভারতীয় খাবারের অংশ, বিশেষ করে উত্তর-পূর্ব ভারতে গুরুত্বপূর্ণ, যেমন অসমীয়া খাবারে। পুরানো অসমীয়া পাঠ, কামরূপ যাত্রা হাঁসের মাংস, স্ক্যাব ও কচ্ছপের মাংস নিয়ে আলোচনা করে। জনপ্রিয় খাবারের মধ্যে রয়েছে সাদা করলার সঙ্গে হাঁস, লাইক্সাক সহ হাঁস ও বাঁশের অঙ্কুর সাথে হাঁস। হাঁসের মাংস ও স্কোয়াবও কলা দিয়ে রান্না করা হয়। এটি উপজাতীয় এবং অ-উপজাতীয় জনগোষ্ঠী উভয়ের মধ্যেই জনপ্রিয়।  পেকিন হাঁস হল মার্কিন যুক্তরাষ্ট্রে খাওয়া সবচেয়ে সাধারণ হাঁসের মাংস, এবং মার্কিন যুক্তরাষ্ট্রের কৃষি বিভাগ অনুসারে, ২০০৪ সালে মার্কিন যুক্তরাষ্ট্রে প্রায় ২৬ মিলিয়ন হাঁস খাওয়া হয়েছিল।  যেহেতু বেশিরভাগ বাণিজ্যিকভাবে উত্থিত পেকিন লং আইল্যান্ড, নিউ ইয়র্ক থেকে এসেছে, তাই চীনা বংশোদ্ভূত হওয়া সত্ত্বেও পেকিনকে কখনও কখনও "লং আইল্যান্ড" হাঁস বলা হয়। কিছু বিশেষ জাত সাম্প্রতিক বছরগুলিতে আরও জনপ্রিয় হয়ে উঠেছে, বিশেষ করে মুসকোভিস হাঁস, এবং মুলার্ড হাঁস (পেকিনস ও মুসকোভিসের জীবাণুমুক্ত হাইব্রিড)।  অন্যান্য গৃহপালিত হাঁসের বিপরীতে, মুসকোভিস হাঁসগুলি মলার্ডের বংশধর নয়।  হাঁসের মাংসে অনেক বেশি কোলেস্টেরল ও স্নেহ পদার্থ, বিশেষ করে স্যাচুরেটেড ফ্যাট। এতে প্রোটিন ও আয়রনের পরিমাণও অনেক বেশি।  চিত্রশালা  তথ্যসূত্র   বহিঃসংযোগ    Domestic duck nutrition values  বিষয়শ্রেণী:হাঁসের পদ বিষয়শ্রেণী:পোল্ট্রি পণ্য বিষয়শ্রেণী:চীনা রন্ধনশৈলী বিষয়শ্রেণী:ভিয়েতনামি রন্ধনশৈলী বিষয়শ্রেণী:জার্মান রন্ধনশৈলী বিষয়শ্রেণী:ইতালীয় রন্ধনশৈলী বিষয়শ্রেণী:ফরাসি রন্ধনশৈলী বিষয়শ্রেণী:গৃহপালিত পাখি বিষয়শ্রেণী:প্রাণী অনুযায়ী মাংস
দৃষ্টিসৃষ্টিবাদ () বা 'উপলব্ধির মাধ্যমে সৃষ্টির মতবাদ', হল অদ্বৈত বেদান্তের একটি শাখা, মতবাদটি বজায় রাখে যে অনুভূত অভূতপূর্ব জগতটি কেবলমাত্র বিশ্ব পর্যবেক্ষণের প্রক্রিয়ার মধ্যেই অস্তিত্বে আসে যা নিজের মানসিক নির্মাণের জগত হিসাবে দেখা হয়; বস্তুনিষ্ঠ বাস্তবতা না থাকায় তা কেবল তার মনেই বিদ্যমান। সুতরাং, মন হল মহাবিশ্বের কারণ এবং সূক্ষ্ম মহাজাগতিক উপাদান নয়; মন যা চেতনা বিশ্ব সৃষ্টি করে। মতবাদটি অজাতিবাদের মতবাদের সাথে মিলিত হয়েছে, যেটি 'অ-কারণ'। ইতিহাস আদি শঙ্কর মায়াবাদের স্বাভাবিকতাকে প্রাকৃতিক পরিণতি হিসেবে দেখেননি, কিন্তু অনেক পরে প্রকাশানন্দ দ্বারা এক ধরনের বিষয়ভিত্তিক আদর্শবাদের প্রবর্তন করা হয়েছিল। প্রকাসানন্দ তাঁর দৃষ্টিসৃষ্টিবাদের মতবাদটি তাঁর সিদ্ধান্ত-মুক্তাবলী শিরোনামের রচনায় উত্থাপন করেছিলেন, যার উপর নানা দীক্ষিতা সিদ্ধান্ত-প্রদীপিকা নামে একটি ভাষ্য লিখেছিলেন। এইভাবে তিনি মায়ার বস্তুনিষ্ঠ চরিত্রকে অস্বীকার করেছিলেন। তাঁর মতে সমস্ত ঘটনাই বিষয়গত বা কল্পনাপ্রসূত, এবং যতক্ষণ অনুভূত হয় ততক্ষণ বিদ্যমান। এই প্রসঙ্গে, মধুসূদন তার সিদ্ধান্ত-বিন্দুতে ব্যাখ্যা করেছেন যে ঈশ্বর হল শুদ্ধ চেতনা ব্রহ্ম যা অজ্ঞানতা দ্বারা আক্রান্ত, এবং চেতনার প্রতিফলন হল সেই জীব যিনি নিজেই এইভাবে বিশ্বজগতের বৈষয়িক ও দক্ষ কারণ তার নিজের দ্বারা।  রমণ মহর্ষি এই ধারণাটিকে 'একযোগে সৃষ্টির মতবাদ' বা 'মিথ্যা চেহারার তত্ত্ব' হিসাবে অভিহিত করেছেন, যে তত্ত্বটি বজায় রাখে যে সমস্ত বস্তু তাদের আপাত অস্তিত্বের জন্য দ্রষ্টার উপর নির্ভর করে; যে পৃথিবী তখনই বিদ্যমান থাকে যখন এটি অনুভূত হয়, অর্থাৎ আমি-চিন্তার উপস্থিতি সহ। আরও দেখুন  সৃষ্টিদৃষ্টিবাদ  তথ্যসূত্র  বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:হিন্দু দার্শনিক ধারণা বিষয়শ্রেণী:বেদান্ত
thumb|ঐতিহ্যবাহী মণিপুরী মাটির পাত্রে দই। দেশী দই একটি ঐতিহ্যবাহী দই বা গাঁজানো দুধের পণ্য, যা ভারতীয় উপমহাদেশ থেকে উদ্ভূত, সাধারণত গরুর দুধ এবং কখনও কখনও মহিষের দুধ বা ছাগলের দুধ থেকে প্রস্তুত করা হয়।  এটি সমগ্র ভারতীয় উপমহাদেশে জনপ্রিয়। দেশী দই শব্দটি ভারতীয় ভাষায় (প্রাকৃতিকভাবে প্রোবায়োটিক) বাড়িতে তৈরি দই বোঝাতে ব্যবহৃত হয়, যখন দই শব্দটি পেস্টুরাইজড বাণিজ্যিক শ্রেণীকে বোঝায় যা তাপ চিকিৎসা করা গাঁজানো দুধ হিসাবে পরিচিত। প্রস্তুতি  দুধে ব্যাকটিরিয়া গাঁজন দ্বারা দই তৈরি করা হয়। এই প্রক্রিয়ায় দুধে ল্যাকটোজ বেশ কয়েকটি প্রোবায়োটিক অণুজীব দ্বারা ল্যাকটিক অ্যাসিডে রূপান্তরিত হয়। গাঁজন জড়িত প্রজাতিগুলি পরিবেশের তাপমাত্রা এবং আর্দ্রতার উপর নির্ভর করে এবং এর মধ্যে ল্যাকটোকোকাস ল্যাকটিস, স্ট্রেপ্টোকোকাস ডায়াসিটিল্যাকটিস, স্ট্রেপ্টোকোকাস ক্রেমোরিস, ল্যাকটোব্যাসিলাস ডেলব্রুয়েকি সাবএসপি বুলগারিকাস এবং স্ট্রেপ্টোকোকাস থার্মোফিলাস অন্তর্ভুক্ত থাকতে পারে।The curious case of the Indian curd -Hindustan TimesMaking yogurt -blog  প্রাথমিক দই কখনও কখনও গরম দুধে শুকনো লাল লংকা (বা তাদের প্রজাতি) দিয়ে তৈরি করা হয়। দুধ ফোটানো হয় এবং তারপরে কিছুক্ষণের জন্য শীতল হতে দেওয়া হয়। হালকা গরম হয়ে গেলে শুকনো মরিচ বা তার বৃন্ত যোগ করা হয়। এই ঐতিহ্যের কারণ হল শুকনো লংকা এক ধরণের ল্যাকটোব্যাসিলি সমৃদ্ধ, এই ব্যাকটিরিয়া দই গঠনে দুধের গাঁজন করতে সহায়তা করে। তারপরে বাটিটি ৫ থেকে ১০ ঘন্টার জন্য একটি উষ্ণ জায়গায় নির্বিঘ্নে রাখা হয়।Codex Alimentarius Yogurt rules, FAO প্রথমিকভাবে দই তৈরি হওয়ার পরে, বা দইয়ের পূর্ববর্তী ক্ষেত্র থেকে সংরক্ষণ করার পরে, দুধ ফোটানো এবং শীতল করা হয়। একটি পৃথক বাটিতে দইয়ের সাথে তার ছাঁচ মিশ্রিত করা হয় এবং তারপরে দুধের সাথে একসাথে মিশ্রিত করা হয়। তারপরে এটিকে ৫ থেকে ১০ ঘন্টা নির্বিঘ্নে রাখতে হবে। সেরা ফলাফলের জন্য, ৩% স্কিম মিল্ক পাউডার যুক্ত করতে হয়। অল্প দুধে ৩% ভালো দই মিশিয়ে নিতে হবে, তারপর বাকি দুধটুকু যোগ করতে হবে। শীতলতা এড়াতে কাপড় দিয়ে ঢেকে ৪০-৪৫ ডিগ্রি সেলসিয়াস তাপমাত্রায় রাখতে হবে। এটি সামান্য টক হলেই ফ্রিজে রাখুন। ক্ষতিকারক তিক্ত স্বাদ এড়িয়ে চলুন। তিক্ত দই পুনরায় ব্যবহার করবেন না। এই অনুশীলনটি সয়া দুধের মতো দুধের বিকল্পগুলি থেকে দই তৈরির জন্যও প্রয়োগ করা যেতে পারে।   তথ্যসূত্র   বিষয়শ্রেণী:ভারতীয় খাদ্য বিষয়শ্রেণী:বাংলাদেশী খাবার বিষয়শ্রেণী:বাংলাদেশী মিষ্টান্ন বিষয়শ্রেণী:ভারতীয় রন্ধনশৈলী বিষয়শ্রেণী:নেপালি রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:শ্রীলঙ্কার মিষ্টান্ন ও মিষ্টি বিষয়শ্রেণী:দই